**บันทึกข้อความ**

**ส่วนราชการ** กลุ่มงานอำนวยการ โรงเรียนทีปราษฎร์พิทยา

**ที่** ทพ.01.3/2565 **วันที่** 20 เดือน มกราคม พ.ศ. 2565

**เรื่อง** แจ้งเหตุผลการขอย้ายข้าราชการครูและบุคลากรทางการศึกษา ตำแหน่ง ครู (กรณีพิเศษ)

เรียน ผู้อำนวยการสำนักงานเขตพื้นที่การศึกษามัธยมศึกษาสุราษฎร์ธานี ชุมพร

สิ่งที่ส่งมาด้วย 1. สำเนาคู่มือผู้ป่วยโรคความดันโลหิตสูง จำนวน 1 ชุด

 2. ใบรับรองแพทย์ของบิดา จำนวน 1 ชุด

 3. สำเนาทะเบียนบ้านของพี่สาว จำนวน 1 ชุด

 4. สำเนาทะเบียนบ้านของพี่ชาย จำนวน 1 ชุด

ข้าพเจ้า นางสาวนฤมล บุญรอด ตำแหน่ง ครู เลขที่ตำแหน่ง 10297 โรงเรียนทีปราษฎร์พิทยา สังกัดสำนักงานเขตพื้นที่การศึกษามัธยมศึกษาสุราษฎร์ธานี ชุมพร ระยะเวลาการปฏิบัติราชการในสถานศึกษาปัจจุบัน เป็นเวลา 2 ปี 6 เดือน มีความประสงค์ ขอยื่นคำร้องขอย้ายกรณีพิเศษ (รายละเอียดหลักฐานการรักษาของแพทย์แผนปัจจุบันดังที่แนบ) เนื่องจากดูแลบิดา นายฟอง บุญรอด ที่อยู่ปัจจุบัน เลขที่ 163/1 หมู่ที่ 1 ตำบลระโนด อำเภอระโนด จังหวัดสงขลา ข้าพเจ้ามีพี่น้องสามคน ข้าพเจ้าเป็นบุตรคนที่ 3 พี่สาวของข้าพเจ้าคือ นางสาวรัตนา บุญรอด อายุ 40 ปี ปัจจุบันทำงานอยู่ในอำเภอเมืองภูเก็ต จังหวัดภูเก็ต และพี่ชาย คือนายอนุชา บุญรอด ได้แต่งงานมีครอบครัวอยู่ในในอำเภอเมืองภูเก็ต จังหวัดภูเก็ตเช่นกัน จึงไม่สามารถดูแลบิดาได้ ซึ่งบิดามีโรคความดันโลหิตสูง และไขมันในเลือดสูง จึงจำเป็นต้องเดินทางไปรับยาที่โรงพยาบาลระโนดเป็นประจำ แต่เนื่องจากบิดา ไม่สามารถขับขี่ยานพาหนะเองได้ ต้องใช้บริการ รถสาธารณะ ซึ่งมีความลำบากในการ ขึ้น-ลง ยานพาหนะมาก และเนื่องด้วยสถานการณ์ปัจจุบันเกิดโรคระบาด ไวรัสโคโรนา 2019 หรือโรคโควิด 19 ข้าพเจ้ามีความกังวลเป็นอย่างมากในการใช้บริการรถสาธารณะ อีกทั้งบิดา**มักจะมีอาการหน้ามืด และเป็นลมอยู่บ่อยครั้ง** ดังนั้น มารดาต้องไปด้วยกันทุกครั้ง ส่วนมารดาเป็นโรคอ้วน และเคยประสบอุบัติเหตุรถเฉี่ยวชน เมื่อปี พ.ศ. 2561 ส่งผลให้กระดูกบริเวณสะโพกและข้อเข่ามีปัญหาจนถึงปัจจุบัน

 ประกอบกับการเดินทางของข้าพเจ้าที่ต้องโดยสาร เรือเฟอร์รีที่มีเที่ยวเรือจำกัด และใช้ระยะเวลาในการเดินทางถึง 7 ชม. เพราะระยะทางที่อยู่ตามทะเบียนบ้านอยู่ไกลจากโรงเรียนที่ปฏิบัติหน้าที่เป็นระยะทางถึง 266 กิโลเมตร ทำให้ไม่สามารถไปดูแลบิดามารดาาซึ่งอยู่กันเพียงลำพังได้ในทันท่วงทีหากเกิดเหตุ ฉุกเฉินขึ้น

จากเหตุผลที่กล่าวมานี้ทำให้ข้าพเจ้ามีความจำเป็นต้องเขียนย้ายกรณีพิเศษเพื่อกลับไปดูแลบิดาและมารดาอย่างใกล้ชิด ข้าพเจ้า ขอรับรองว่าข้อมูลข้างต้นเป็นความจริงทุกประการ จึงขอความอนุเคราะห์จากผู้อำนวยการ โรงเรียนทีปราษฎร์พิทยา พิจารณาให้ข้าพเจ้าได้ย้ายกรณีพิเศษตามรายละเอียดที่ได้ชี้แจงให้ทราบข้างต้น เพื่อให้ ข้าพเจ้าย้ายไปดำรงตำแหน่งยังสำนักงานเขตพื้นที่การศึกษามัธยมศึกษา สงขลา สตูล ซึ่งจะทำให้ข้าพเจ้าได้กลับไป ดูแลบิดาอย่างใกล้ชิด สามารถปฏิบัติหน้าที่ทางราชการได้อย่างเต็มที่เต็มความสามารถ โดยมีรายละเอียดหลักฐานการรักษาของแพทย์แผนปัจจุบันดังเอกสารที่แนบ

 จึงเรียนมาเพื่อโปรดทราบและพิจารณา

 ลงชื่อ........................................

 (นางสาวนฤมล บุญรอด)

 ครู คศ.1

**ความเห็นของผู้อำนวยการโรงเรียน**

 🗆 อนุมัติ 🗆 ไม่อนุมัติ

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………....

 ลงชื่อ……………………………………

 (นางสุภาภรณ์ บุตรหมีน)

 รองผู้อำนวยโรงเรียน ปฏิบัติราชการแทน

 ผู้อำนวยการโรงเรียนทีปราษฎร์พิทยา

**ความคิดเห็นของผู้บังคับบัญชา**

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

 ลงชื่อ.................................................

 (นายสมบูรณ์  เรืองแก้ว)

 ผู้อำนวยการสำนักงานเขตพื้นที่การศึกษา

 มัธยมศึกษาสุราษฎร์ธานี ชุมพร